
PRAEFAMEN. 


Quum  veterum  more  atque  legis  auctoritate 
milii  quoque  dissertatio  inauguralis  scribenda 
esset,  dubius  in  eligenda  materia  diu  valdeque 
haesitavi.  Multi  profecto  laboris  ac  difficulta- 
tis tironi  est  res , de  medicina  scribere,  quippe 
qui  deficiente  experientia  novum  aliquid  idem- 
que  dignum  scriptu  fere  nunquam  afferre  pos- 
sit. Quae  ergo  hac  in  dissertatione  memorata 
invenitis,  ex  libris  virorum  doctissimorum  so- 
lummodo composita  atque  inter  se  collata  sunt. 
Quatenus  laborem  exegi,  haud  dijudicarem; 
persuasum  mihi  autem  habeo,  summum  viris 

doctis  esse  non  rem  oblatam,  sed  mentem,  qua 

i 

oblata  est.  Lecturi  hasce  studiorum  primitias 
benevole  atque  indulgenter  excipiatis  velim.  — 


t 


1 


§•  1- 

NOMEN  ATQUE  DEFINITIO. 

Sarcoma  scroti,  ut  ab  aliis  testiculi  ipsius  ejusque 
tunicarum  morbis  distinguatur,  illum  nominamus 
morbum  scroti  peculiarem,  in  Asia  atque  Africa 
frequentius,  rarissime  in  Europa  observatum,  qui 
liquorum  serosorum,  lymphaticorum  et  albuminoso- 
rum  in  tunicam  scroti  cellulosam  infiltratione  pro- 
vocatur, Elephantiasis  nonuunquam  symptoma  est, 
tamen  et  sine  istius  suspicione  occurrit  ac  plerum- 
que sine  testiculi  ipsius  labe  exstat.  Pergrandem, 
inaequalem,  haud  dolorificum,  mirum  in  modum 
lente  sed  continuo  crescentem  conformat  tumorem, 
qui  penis,  montis  veneris,  inguinum  abdominisque 
inferioris  ipsius  cutem  detrahit,  ideoque  penem  eri- 
gendi, lotiumque  rite  mittendi  potestatem  cohibet 
atque  ab  inguinum  regione  ad  malleolos  usque  in- 
terdum dependet.  Aegrotum,  nisi  molo  sua  memo- 
ratisque  molestiis,  non  vexat,  ad  degenerationem 
cancrosam  haud  pronus,  antiquissimis  ab  auctoribus 
haud  distincte  depictus,  novissimis  autem  tempori- 
bus, praecipue  ab  egregio  illo  Gallorum  chirurgo 
Larrey  accurratius  observatus  ac  descriptus  est. 

§.  2. 

Veterum  enim  morem,  quippe  qui  omnes  fere 
scroti  tumores,  exceptis  solummodo,  qui  serosorum 
aut  sanguinolentorum  liquorum  collectione  testiculi 
inter  tunicas  aut  vasorum  funiculi  spermatici  expan- 
sione conformantur,  Sarcoceles  nomine  insigniverunt, 
probare  haud  possumus,  quia  hoc  modo  multi  ac 
diversi  generis  morbi  eodem  sub  nomine  interpel- 
lantur. Relinquamus  ergo  hocce  nomen  vero  testi- 
culi ipsius  sarcomati,  morbo  alias  consideratione 
digno,  attamen  nostrum  ad  thema  non  respicienti, 
praecipue  ab  egregio  a Walther  *)  nostris  tempo- 
ribus delineato.  Larrey  2)  quidem  solum  nostrum 
ad  morbum  nomen  Sarcocele  referre  posse  ex  eo 
autumat,  quod  antiquiores  auctores  sub  nomine 
Sarcoceles  Sarcoma  scroti,  ut  veram  ad  testes  ad- 
natam  carnem  3),  intellexerant.  Attamen  antiquiores 
non  solum  carnem  ad  testem  adnatam  Sarcocelen 


nominasse,  sed  omnes  testiculi  degenerationes  ex 
neglecta  horum  morborum  strenua  indagatione  ana- 
tomica sub  hoc  nomine  mirifice  confudisse,  dubium 
haud  amplius  esse  potest. 


J)  Ph.  Fr.  a Walther:  Neue  Heilart  des  Kropfs  etc. 
Sulzbach  1817,  pag.  40.  et  v.  Graefe’s  und  v.  Walther’ s 
Journal  fiir  Chirurgie  und  Augenheilkunde.  Vol.  5. 

a)  cf.  Larrey’s  medicinisch  - chirurgische  Denkwiir- 
digkeiten  aus  seinen  Feldziigen.  Leipzig  1813,  Bd.  I. 
pag.  190. 

' *)  cf.  de  hac  disquisitione  tractatus  Sprengelii  in: 

Geschichte  der  Chirurgie.  Vol.  5.  de  castratione. 

$.  3. 

SYMPTOMATA  AC  DECURSUS. 

Praegressis  plerumque  nullis  aut  perpaucis  tan- 
tum aegroti  molestiis,  aut  incerto  denique  pressionis 
in  scroto  sensu,  vasa  scroti  cutanea  primum  expan- 
duntur, intumescit  ejus  tela  cellulosa  per  liquores 
intus  collectos,  ipsaque  scroti  cutis  extenditur,  quo 
fit  ut  totum  ejus  parenchyma  placentae  instar  com- 
mutetur. Testiculus  nunc  diligenter  examinatus  for- 
mam, magnitudinem,  mollitiem  a norma  haud  dece- 
dentes ostendit,  nullamque  in  posterum  quoque  subit 
mutationem,  nisi  atrophiam  quandam  *),  continuo  tu- 
moris scrotalis  pressu  nonnunquam  adductam,  ex- 
cipias. Uno  in  casu  tantum  volqmen  superavit  nor- 
male * 2),  plerumque  vero  incolumis  in  posteriore  ac 
superiore  tumoris  regione  tangitur.  Tumor  enim 
succorum  intus  haerentium  pondere  praesertim  ad 
inferius  crescit,  talique  modo  primum  scroti  et 
funiculi  spermatici  involucrum  cutaneum,  tunc  penis, 
montis  veneris,  inguinum,  totiusque  demum  abdo- 
minis cutem  detrahit,  ita  ut  umbilicus  quoque  mirum 
in  modum  infra  locum  naturalem  descendat  pubis- 
que regione  appropinquetur.  Praeputium  ex  eo 
supra  glandem  protrahitur,  ejusque  orificium  fere 
clausum,  umbilico  simile,  in  anteriorem  ac  mediam 


')  cf.  Boyer,  traite  des  maladies  chirurgicales  elc. 
Paris  1825,  Tom  X.  pag-.  309. 

2)  cf.  Act.  erud.  m.  Novemb.  a.  1725,  Lips. 

tumoris  partem  protractum,  angustam  solummodo 
urinae  submittit  aperturam,  ex  qua  non  uno  impetu 
atque  plenum  conformans  radium,  sed  stillans  tan- 
tum, non  sine  aegroti  in  continuum  conspurcati 
molestiis,  propelli  potest.  Externa  tumoris  super- 
ficies rugosa,  crustis  squamulisque  subflavis  hinc 
inde  obtecta,  quibus  delapsis  cutis  ulceribus  parvis 
impetiginosis,  continuo  ichorem  tenacem,  mox  iterum 
in  crustas  subfuscas  coeuntem,  secernentibus  corro- 
ditur. Tumor  ipse  sensu  fere  carens,  altera  ex 
parte  mollem,  altera  duriorem  et  cartilaginosam 
quasi  digitis  admotis  praebens  texturam,  dolore^ 
quidem  aegroto  adfert  paene  nullos,  lente  tamen 
sed  continuo  increscit,  talique  modo  in  tantam  mox 
magnitudinem  ponderosam  intumescit,  ut  aegrotus 
ob  molem  horrendam,  inter  crura  dependentem, 
non  amplius  pedibus  incedere  queat.  Omnes  alios 
scroti  tumores,  per  liquores  inter  ejus  tunicas  aut 
per  testiculorum  degenerationes  effectos,  morbus 
hicce  molestus  magnitudine  longe  superat,  ita  nt 
secundum  nonnullas  observationes  per  cultrum 
chirurgi  exsecti  aut  post  aegrotantis  mortem  cum 
statera  examinati  tumoris  moles  quinquaginta  aut 
centum  usque  ad  ducentarum  librarum  pondus 
ostenderet  aut  superaret  adhuc.  Sic  tumor,  quem 
Wallher  observavit,  40  librarum  pondus  habebat, 
quem  Cheselden  60,  quem  Chopart  80,  quos  Larrey 
a 50  ad  100  usque  librarum;  tumor  aegroti,  in  ephc- 
merid.  nat.  curios.  memorati,  fere  200  librarum 

pondus  habebat.  Funiculus  spermaticus , ut  ex 
multis,  quas  Larrey  *)  nobis  tradidit,  observationi- 
bus elucet,  per  totum  morbi  decursum  integer  in- 

\ v 

venitur,  ejusque  vasa  leviter  tantum,  ut  in  varico- 
cele  ac  spermatocele,  expanduntur.  — 

§.  4. 

DIAGNOSIS. 

Nonnulli  quum  exstent  testiculorum  morbi,  qui 
et  scrotum  tumefactum  reddunt , ne  eorum  quis 
piam  falso  pro  sarcomate  scroti  habeatur,  monen- 
dum est.  Inter  quos  praecipue  referendi  sunt:  sar- 
cocele,  scirrhus,  fungus  atque  hydrocele  testis. 

Sarcocele  testis  ipsius,  quod  attinet  ad  natu- 
ram sarcomati  scroti  simillima,  degeneratio  ejus 
quasi  hypertrophica  est,  nec  unquam  in  scirrhum 
transit.  Tumorem  quidem  scroti  etiam  provocat,  qui 
nunquam  tamen  tantum  adipiscitur  ambitum,  quem 
in  sarcomate  scroti,  nec  undique  aequabiliter  ex- 
panditur, quum  in  uno  alterove  testis  latere  seni- 
per  oriatur. 

In  scirrho  testis  tumor  parvus  adest  sub  dolori- 
bus lancinantibus  secundum  decursum  funiculi  sper- 
matici, qui  tanquam  filus  durus  atque  nodosus  tan- 
gitur. Quae  adsunt  ulcera  signum  scirrhosum  prae- 
bent atque  glandulae  inguinales  tumefactae  sunt. 

Fungus  testis  sub  doloribus  vehementissimis 


’)  cf.  1.  c.  pag  191. 


12 


celeriter  format  tumorem  parvum,  ex  quo,  in  ab- 
scessum transito  coque  aperto,  ox  crescentiae  fungo-, 
sae  enascuntur.  Siculi  in  Sarcocele  atque  scirrho 
fumor  scroti  hic  quoque  undique  haud  aequabiliter 
conformatus  est. 

In  hydrocele  tunicae  vaginalis  testis  semper 
fere  fluctuatio  tumoris  sentiri  potest*  crescit  tumor 
a fundo  scroti  ad  annulum  abdominalem  atque  su- 
perficiem elasticam  ac  tensam  obtinet,  quae  in  sar- 
comate scroti  altera  ex  parte  mollis,  altera  durior 
et  quasi  cartilaginosa  apparet. 

Oedema  scroti  cum  ejus  sarcomate  minus  com- 
mode confundi  potest;  tumorem  enim  format  undi- 
que mollem,  qui  digitis  admotis  impressiones  ali- 
quamdiu adhuc  retinet. 

Degeneratio  illa  scroti  peculiaris  cancrosa,  quam 
Polt  *)  descripsit  sub  nomine  cancri  puVgatornm 
caminorum,  cum  ejus  sarcomate  haud  confundenda 
est.  Scrotum  in  illa  non  tumescit  et  quae  adsunt 
ulcera  superficialia  signum  cancrosum  distincte  prae 
se  ferunt;  praeterea  est  morbus  in  Anglia  frequen- 
lior  ejusque  caussa  fuligo  scroti  rugis  adhaerens. 

§.  5. 

AETIOLOGIA. 

Sarcoma  scroti  plerumque  est  morbus  lenis 


!)  Potfs  chirurgical  Works  I>y  Earle.  Lomlon  1808. 
Vol.  111.  pag.  178  — 182. 


calidioribus  proprius,  ac  plerique  in  Europa  hoc 
morbo  laborantes  aliam  regionem,  largioribus  solis 
radiis  expositam,  patriam  agnoverunt,  praecipue  Asi- 
am et  Africam.  Rarissime  Europae  incolae  afficiun- 
tur, ex  quo  eorum,  qui  hunc  morbum  Elephantiasis 
symptoma  aut  exitum  declaraverunt,  opinio  quam 
maxime  confirmari  videtur.  Et  dubium  non  est,  pe- 
culiarem bunc  morbum  leprae  nodosae,  tubercu- 
losae, Elephantiasis  Graecorum,  symptomatibus  non- 
nunquam  concomitari.  Sic  plurimorum,  quos  Lar- 
rey  apud  Aegyptos  observare  data  fuit  occasio, 
aegrotantium  cutis  et  in  aliis  corporis  partibus  ul- 
ceribus impetiginosis,  tumoribusque  in  Elephantiasi 
occurrentibus  simul  fuit  obsessa.  Pet.  Frank  quo- 
que in  egregio  de  lepra  tractatu  ’)  interdum  loca- 
lis hic  tumor  nunc  manus,  nunc  brachium,  nunc  au- 
res vel  nucham,  nunc  dorsum  vel  lumbos,  nunc  ipsa 
pudenda  occupasse  est  visus.  Simile  etiam  Spren- 
gel  in  adnotalionibus , quas  ad  Batemanni *  2)  de 
morbis  cutaneis  tractatum  scripsit,  asserat,  dum  di. 
cil , Elephantiasin  scroti  interdum  felicem  ac  criti- 
cum quasi  Elephantiasis  universalis  fuisse  exitum. 
Ex  quibus  concludere  liceat,  morbum  nostrum  cum 
Elephantiasi  duplicem  quasi  connexum  inire.  Al- 
tera enim  vice  localis  est  Elephantiasis  sedes  atque 


*)  cf.  Joh.  Pet.  Frank.  epit.  Tom.  IV.  de  lepra. 

2)  cf.  Bateraanu,  praktische  Darstellung'  der  Haut- 
krankheiten,  Halle  1815.  pag.  443. 

symptoma,  altera  ex  Elephantiasi,  jam  per  totam 
corporis  superficiem  extensa,  faustaque  aegrotantis 
fortuna  in  scrotum  deposita  et  concentrata,  originem 
agnoscit.  Quae  autem  si  concedamus,  ex  observa- 
tionibus nonnullorum,  in  quibus  nec  leprae  tuber- 
culosae prodromi  morbum  scroti  praeiverunt,  nec 
symptomata  gravis  hujus  morbi  una  cum  scroti  tu- 
more apparuerunt,  edocti  haud  abnegare  possumus, 
morbum  nostrum  rarissime  quidem,  sed  interdum  sine 
Elephantiasis  suspicione  ut  morbum  mere  localem 
exstare.  — 

5.  & 

Morbus  quum  plerumque  sensim  sensimque  ap- 
pareat, ejus  caussae  omnino  fere  jam  latent.  Quod 
attinet  ad  caussas  externas  scroti  ictus  vel  concus- 
siones maximi  momenti  ad  tumorem  provocandum 
esse  videntur,  nonnulla  quum  exstant  exempla,  in 
quibus  tumor  a scroti  ictibus,  multos  ante  annos 
perpessis,  originem  duxerat.  Praecipue  tamen  qui 
vitam  agunt  sedetariam  operarii,  ut  textores,  sartores, 
phrygiones  aliique,  huic  malo  succumbunt.  Braccae 
quoque  apud  Aegvptos  usitatae,  in  quibus  scrotum 
libere  dependet,  secundum  Larrey1)  originem  et 
progressum  morbi  adjuvare  videntur.  Quibus  ad- 
huc adnumeranda  sunt  ratio  vitae  irregularis,  libi- 
dinum intemperantia,  balneorum  calidorum  atque 
nutrimentorum  abusus,  commoratio  in  terris  humi- 


')  c.  f.  1.  c,  pag.  192. 

dis  palustribusque  ac  climatis  conditio.  Ad  caussas 
internas  diversa  succorum  lymphaticorum  et  sero- 
sorum vitia  referri  possunt,  praesertim  tamen  sy- 
philis? ex  qua  in  Aegyptia  persaepe  pustulae  scroti 
parvae  pruritum  provocantes,  symptomatice  oriuntur. 

Quoties  morbus  hicce  observatus  sit,  semper 
tamen  in  sexu  virili  jinvenitur,  eique  morbus  esse 
proprius  videtur.  Nullus  hucusque  scriptor,  excepto 
Larrey,*  *)  in  partibus  muliebrum  genitalibus  simi- 
lem observavit  tumorem;  forsitan  uteri  atque  va- 
ginae secretiones  periodicae  illius  originem  prae- 
cavent. ' 

§.  * 

PROGNOSIS. 

Prognosis  mali  si  quoque  haud  pessima  stabi- 
lienda erit,  ac  morbus  per  se  lethalis  non  est,  tu- 
morisque ulcera  secundum  Boyer2)  in  jdegenera- 
tionem  cancrosam  nunquam  transeunt,  nec  unquam 
tumore  exstirpato  recidivus  morbi  timendus,  aegro- 
tum tamen  valde  vexat,  praesertim  ex  tumoris  ma- 
gnitudine atque  pondere,  quae  eum  ambulare  om- 
nino fere  impediunt.  Remedia  et  interna  et  ex- 
terna morbi  progressum  inhibere  haud  valent,  nec 
ullus  his  applicatis  tumorem  evanescentem  vidit. 
Optimum  igitur  unicumque  remedium,  malo  jam 
aliquem  gradum  adepto,  tumoris  esi  exstirpatio, 


*)  c.  f.  1,  c.  pag\  201. 

*)  c.  f.  1.  c.  pag\  309. 

operatio  quidem  difficilis,  omni  autem  tempore 
radicalis. 

§,  14. 

CURA. 

Omnes  qui  hoc  de  morbo  scripserunt  chirurgi, 
remediorum  et  interne  et  externe  adhibitorum  suc- 
cessu parvo  fulti,  sarcoma  scroti  morbum  esse  in- 
sanabilem contenderunt.  Sunt  quidem  qui  tumoris 
exstirpationem  commendaverunt,  quam  eorum  nul- 
lus tamen  perfecit  aut  timore  aut  occasione  haud 
data  impeditus.  Qui  primus  tumorem  exstirpare 
ausus  est,  fuit  Imbert  de  Lonnes1);  sed  magis  au- 
dacia atque  prudentia,  quibuscum  operationem  per- 
fecit^ gloriatur,  quam  ut  tumoris  naturam  atque  ope- 
rationis methodum  describeret.  Novissimis  autem 

i 

temporibus  egregius  Larrey2)  morbi  curationis  at- 
que operationis  methodum  distinctius  descripsit,  et 
quam  maxime  efficacem  invenit,  hic  perlustremus. 

Morbo  ex  brevi  tempore  enato  neque  tumore 
magnum  adepto  ambitum,  remedia  resolventia  et 
interne  et  externe  sunt  adhibenda,  quorum  optima 
antimonialia  cum  mercurialibus  atque  remediis  su- 
doriferis dosi  adapta  per  satis  longum  temporis 
spatium  porrecta,  invicem  cum  acidis  mineralibus 
parva  dosi  potioni  mucilaginosae  admixtis.  Maxime 
tamen  prodest  lotio  ex  acido  sulphurico,  in  vehiculo 


»)  cf.  Considerations  sur  le  cautere  actuel,  pag. 360. 

2)  cf.  1.  c.  pag\  196. 

quodam  convenienti  soluto,  dosi  plus  minusvc 
magna,  vel  ex  hydrargyro  muriat.  corros.,  acre  viridi 
aut  sale  ammon.  parata,  atque  augetur  horum  re- 
mediorum vis  medicatrix?,  si  eodem  tempore  tumor 
fascia  pro  compressione  involvitur.  Quibus  reme- 
diis valentibus,  tumorem  imminui,  cutem  laxiorem 
coloremque  faciei  meliorem  fieri  videmus,  atque 
cum  iis  continuandum  est,  usque  dum  tumor  plane 
evanuerit.  Incisiones  atque  caustica  ex  parvo  me- 
dicorum plurimorum  successu  inutilia  censet,  atque 
degenerationem  cancrosam  haec  secuturam,  si  illis 
adhibitis  remedia  adstringentia  applicarentur,  vere- 
simile  esse  dicit.  Quae  cum  remedia  per  satis  lon- 
gum temporis  spatium  ullo  absque  successu  in  usum 
vocarentur,  tumorque  eodem  semper  perseveraret 
statu,  operationem  instituendam  esse  contendit. 

Operatio  hoc  modo  sit  instituenda:  incisiones 
duae  obliquae,  prope  ad  praeputii  aperturam  inci- 
pientes, ad  inferius  divergant  atque  sub  testiculis 
in  quoque  latere  tumoris  sese  invicem  tangant;  qui- 
bus peractis  partes  inter  corpora  cavernosa  penis 
atque  testiculos  eadem  directione  disseccntur  atque 
auferantur.  Quae  partes  degeneratae  in  penis  vel 
testiculorum  ambitu  jam  inhaereant,  etiam  inciden- 
dae omninoque  auferendae  sunt. 

Corpora  cavernosa  penis  atque  testiculi  nudati 
cum  integumentis  sanis  relictis  obtegantur,  quae 
appropinquata  emplastro  adhaesivo  fasciaque  con- 
venienti continua  retineantur.  Operatione  bene 

mslituta,  tumor  brevi  tempore  evanescit,  margines 
vulneris  concrescunt  atque  cicatrice  sese  obducunt 
Remedia  praeterea  interne  porrecta  operationis 
successum  adjuvare  nccesse  est. 

Praecavendum  est  inter  operationem,  ne  testi- 
culi, funiculi  spermatici  atque  corpora  cavernosa 
penis  laedantur.  Arteriae  tumoris  ex  arteria  pu- 
denda interna  ct  externa  procedunt;  haemorrhagia 
ex  iis  haud  periculosa  per  ligaturam  inter  operatio- 
nem mox  sistenda  erit. 

Operatio  quidem  diuturna  atque  difficilis  sed 
haud  dolorifica  est.  Recidivus  nunquam  apparet, 
quanquam  cum  Elephantiasi  conjunctus  sit  tumor; 
tamen  remedia  huic  indicata  per  aliquot  temporis 
spatium  continuanda  sunt.  — 

§•  9. 

Choparl  *)  quoque  sarcoma  scroti  permagnum, 
quocum  una  materiae  lymphaticae  atque  sanguino- 
lentae collectio  in  sacculo  harum  partium  membra- 
naceo aderat,  omnino  ad  sanitatem  perduxit.  Atta- 
men tumoris  exstirpationem  rejicit,  ejusque  cautcri- 
sationem  cum  caustico  omnibus  remediis  praeferen- 
dam esse  censet,  si  tumoris  ambitus  nondum  per- 
magnus sit.  Applicandum  esse  docet  causticum  sat 
largo  ambitu,  ita  ut  apertura  provocetur,  quae  li- 
quorem exire  partiumque  internarum  degeneratio- 
nem amoveri  sinat. 


')  cf.  Boyer  I.  c.  pag.  310. 

§.  10. 

Boyer  l)  initio  morbi  purgantia  commendat 
drastica,  ad  aegrotantis  virium  statum  repetita,  vel 
tumoris  fumigationes  cum  aceto  ammoniato  vel  alia 
remedia  resolventia  topice  adhibita.  Tumore  autem 
jam  magnum  ambitum  adepto,  remedia  chirurgica 
in  usum  vocanda  esse  dicit.  Licet  successus,  quem 
Chopart  ex  causticorum  applicatione  vidit,  optimus 
sit,  tamen  tumoris  exstirpationem  vel  amputationem 
cauterisationi  praeferendam  esse  contendit;  opera- 
tionem institui  posse , cujuscunquc  sit  ambitus  tu- 
mor, si  aegrotus  in  aetate  haud  nimis  provectus 
bona  gaudet  valetudine. 

§•  11. 

Duas  sarcoma  scroti  curandi  methodos  respi- 
cientes, scilicet  exstirpationem  atque  cauterisationem, 
primam  posteriori  praeferendam  esse,  haud  abne- 
gare possumus.  Cauterisatio  secundum  Chopart 
operatio  non  solum  diuturna  sed  etiam  dolorilica ; 
exstirpatio  contra,  quam  Larrey  atque  Boycr  do- 
cent, neque  dolorifica  neque  periculosa  semperque 
radicalis  est.  Quum  in  sarcomate  scroti  laboranti- 
bus, num  testiculus  incolumis  sit  nec  ne,  non  sem- 
per  certe  definire  possumus , exstirpatio  et  illam 
adfert  utilitatem,  ut  testiculum,  simulae  eodem  tem- 
pore laborantem  invenimus,  statim  auferre  possi 


‘)  cf.  1.  c.  \>.  310. 

inus.  Remedia  interna,  si  morbus  mere  localis  est 
affectio,  haud  multum  valent,  nisi  quae  vires  ae- 
groti debilitatas  excitent.  Remedia  resolventia 
externa  in  initio  morbi  fortasse  ejus  progressum  in- 
hiberent; tumore  autem  sensim  sensimque  crescente, 
cum  sponte  evanescere  aegroti  sperant,  atque  tum 
demum  medicum  adeunt,  si  morbus  jam  adultus, 
tumoris  ambitus  permagnus,  unicumque  ergo  reme- 
dium ejus  est  exstirpatio. 

§•  12. , 

Sarcomatis  scroti  a chirurgis  hucusque  rarissime 
observati  sectiones  praesto  sunt  perpaucae;  obser- 
vationes autem  hujus  morbi,  quae  adsunt  praeci- 
puae, in  iisque  dissectionem  invenimus  institutam, 
afferamus. 

Dionis  primus  tumorem  hoc  modo  descripsit: 
tumor  inaequalis  et  quasi  lapidea  ped.  3,  pollic,  3 
atque  lin.  6 longitudinem,  ct  ped.  1,  poli.  3 lati- 
tudinem in  parte  inferiore  habebat ; ambitus  ped- 
3,  poli.  6 et  lin.  7 erat;  pondus  fere  63  libr. 
habebat. 

Quem  tumorem  Walthcr  ’)  vidit  atque  disse- 
cavit  usque  ad  genua  descendebat;  cutis  scroti  tri- 
plo crassior,  cellulae  autem  sub  illa  adnatae  inter- 
que  testiculos  pergentes  adeo  distentae  erant  a tena- 
ci humore,  ut  molem  inertis  carnis  repraesentarent, 


»)  cf.  Act.  erudit,  m.  Novhr.  a.  1725.  Lips. 


cui  pondus  tumoris  totius,  librarum  videlicet  ferine 
quadraginta,  potissimum  deberi  videbatur.  Erant 
quidem  testiculi  naturalibus  multo  majores,  quippe 
crassiore  albuginea  tunica  humorem  et  tophos  com- 
prehendente, ut  vix  pars  exigua  eaque  in  altero 
duntaxat  latere  tubulis  tenuissimis  relinqueretur,  qui 
propriam  testis  substantiam  faciunt.  Sed  haec  quan- 
tulam demum  universi  tumoris  partem  efficerent, 
satis  intelligas. 

Choparl1)  vidit  tumorem  hominis  robusti,  50 
«annorum,  in  Guinea  nati,  forma  piri,  inter  femora 
usque  ad  malleolos  dependentem,  cujus  ambitus  in 
superiore  parte  ped.  2 et  poli.  2 ; in  media  parte 
ped.  3 et  poli.  2,  atque  in  inferiori  parte  ped.  4 
erat;  longitudinem  ped.  2^  atque  pondus  SO  libr. 
habebat.  In  parte  ejus  superiore  tertia  atque  me- 
dia in  superficie  anteriori  massae  aderat  rima,  in 
cujus  recessu  glans.  Urina,  si  aegrotus  stabat,  uno 
impetu  propelli  poterat,  plerumque  autem  destilla 
b«at.  Aegroto  febre  maligna  mortuo,  sectionem  tu 
moris  instituit,  duasque  in  eo  distinxit  substantias; 
exteriorem  albidam,  compactam,  vaccae  uberi  simi- 
lem conformatamque  ex  tela  fibrosa,  humore  tenaci 
impleta;  interiorem  mollem,  subflavam,  cujus  tela 
formabat  cellulas,  infiltratas  humore  seroso,  qui  illis 
persecatis  statim  c fluxit  Culis  substantiam  exter- 
nam tegens  camque  adnala  in  regione  pubis  tenuis, 

in  interiore  autem  tumoris  parte  callo  lardi  simi- 
lis tamque  dura  erat,  sicuti  etiam  substantia  sub- 
jecta, ut  difficulter  persecari  posset.  Penis  ambitu 
ac  longitudine  auctus  sub  tumore  plane  occultus; 
funiculus  spermaticus  ab  annullo  abdominali  usque 
ad  testiculum  poli.  9.  longus  atque  naturali  triplo 
crassior  erat,  ob  serum  in  ejus  tela  cellulosa  col- 
lectum; vasa  ejus  haud  erant  laesa.  Abdominis 
viscera  vasaque  spermatica  sana  situm  obtinebant 
naturalem.  Quibus  repertis  tumor  a corpore  dis- 
secatus>62  libr.  pondus  habebat  ob  multum  inter 
sectionem  serum  efluxum.  Massa  tumoris  confor- 
mata erat  ex  succis  albuminosis  gelatinosisque  pin- 
guedine nulla  admixta. 

Raymondon1)  tumorem  hominis  42  annos  nati 
infelici  tamen  successu  exstirpavit.  Tumor  poli.  23 
longitudinem  et  poli.  32  ambitum  habebat  atque 
ex  tredccim  annis  sese  conformaverat,  neque  alias 
nisi  ob  pondus  magnum  effecit  molestias.  Ray- 
mondon  tumorem  existimans  liquida  continere,  punc- 
tionem instituit  profundam,  sed  nil  liquoris  efluxit; 
repetiit  punctionem  sed  eodum  cum  eventu.  Po- 
stero die  quum  tumoris  amputationem  instituerit 
atque  testiculum  sinistrum  degeneratum  abstulerit, 
aegrotus  sex  horas  post  operationem,  dolores  so- 
lummodo in  regione  epigastrica  accusans,  mortuus 
est.  Sectione  instituta  abdominis  pcclorisquc  vis- 


‘)  cf.  Boyer  1.  c.  pag.  305. 


cera  sana  invenit;  tumor  29  libr.  pondus  habebat 
atque  massam  solidam,  crassam,  albidam  adipique 
similem  offerebat.  Medio  in  tumore  duodecim  ob- 
servavit sacculos  membranaceos,  quorum  alii  hu- 
morem serosum,  alii  sanguinem  dissolutum  reti- 
nebant. 

Roux *)  hancce  tumoris  historiam  nobis  tradi- 
dit: rusticus  quinquaginta  fere  annorum  ex  decem 
mensibus  tumore  scroti  laborabat,  qui  ex  contusi- 
one levi  scroti  originem  duxerat.  Tumor  latus  obtine- 
bat sinistrum  ejusque  ambitus  capiti  hominis  adulti 
aequabat;  in  superficie  externa  eminentiae  quaedam 
ex  sanguine  accumulato  conformatae  proximeque 
sub  cute  jacentes  passim  aderant;  cutis  ipsa  tensa, 
tenuis,  livida  cum  tumore  intime  crescendo  impli- 
cita erat,  maxime  tamen  in  parte  ejus  anteriore  at- 
que ad  latera.  Penis  omnino  occulti  praeputium  so- 
lummodo conspiciebatur.  Testiculus  dexter  tumoris 
lateri  correspondcnli  adhaerebat,  utque  videbatui 
prorsus  intactus  erat.  In  latere  affecto  funiculi 
spermatici  pars,  quae  sub  annulo  abdominali  tange- 
batur, incolumis  exstabat,  neque  glandulae  abdo- 
minales obstructae  erant.  Aegrotus  dolores  solum- 
modo hebetes  tumoris  accusans,  bona  alioquin  gau- 
debat valetudine.  Exstirpatione  tumoris  felicis- 
simo cum  successu  peracta,  l\oux  testiculum  medio 
m tumore  intactum,  tunicae  vaginali  parum  solum 

modo  adhaerentem  et  partem  funiculi  spermatici 
dissectam  omnino  sanam  invenit.  Tumoris  massa 
ex  degeneratione  telae  cellulosae  scroti  nitebatur 
atque  duabus  ex  substantiis,  quod  attinet  ad  ad- 
spectum  plane  diversis,  constabat.  Pars  major  at- 
que exterior  mollis  ac  granulosa  erat,  mediumque 
ut  videbatur  tenebat  inter  adipem  condensatam 
atque  pulpam  cerebralem;  prope  ad  tumoris  super- 
ficiem tres  vel  quatuor  parvae  sanguinis  plenae 
erant  lacunae;  pars  altera  quasi  lapidea,  magis  so- 
lida densaque,  adspectum  carcinomatosum  prae  se 
tulit.  Reliqua  tumoris  substantia  nullam  mutatio- 
nem purulentam  indicavit. 

Plurimas  quidem  hujus  morbi  'observationes 
nobis  retulit  Larrey,1)  tumoris  autem  exstirpationem 
semel  tantum  instituit.  Quum  multorum,  qnos  in 
Aegyptia  vidit,  tumorum  descriptiones  cum  jam 
memoratis  congruant,  omnibusque  eandem  esse  con- 
ditionem putet,  hanc  solam  afferamus.  Coquus  qui- 
dam ob  tumorem  scroti  ex  nonnullis  annis  ortum 
forma  pyramidali  atque  6 libr.  fere  pondere  cum 
consuluit.  Testiculus  dexter  incolumis  in  superiore 
tumoris  parte  tangebatur;  penis  omnino  fere  eva- 
nuit; testiculus  sinister  cum  massa  tumorem  for- 
mante conjunctus  inveniri  non  poterat.  Aegroto 
dolorem  tumoris  nullum  capiente,  testiculus  ejus 
particeps  sit,  Larrey  dubitavit.  Tumorem  ipsum 

ex  substantia  callosa  passim  cartilaginosa  confor- 
matum, medioque  in  tumore  testiculum  naturali  mi- 
norem invenit. 

§.  13. 

Nullum  hucusque  scriptorem,  excepto  Larrey, 
similem  in  partibus  muliebrum  genitalibus  obser- 
vasse tumorem,  jam  supra  in  paragr.  quinto  retu- 
limus: quae  quum  autem  observatio  singularis  me- 
moratu digna  exstet,  addamus:  Uxor  rustici  Cairen- 
sis,  triginta  fere  annos  nata,  nonnullis  ex  annis  tu- 
moribus duobus  permagnis  laborabat;  in  parte  an- 
tica sese  tangentes,  in  postica  autem  divergentes, 
vaginae  marginem  obtinebant.  In  [labiis  pudendis 
majoribus  originem  duxisse  videbantur,  quod  ea 
sicuti  labia  minora  non  adessent.  Tumoris  cujus- 
que  magnitudo  fere  eadem,  capiti  infantis  aequabat, 
ejusque  superficies  externa  rugosa  introrsus  laevis 
atque  violacea  subrubebat.  Obtecta  erat  basis  cru- 
stis pustulosis,  sub  iisque  materia  foetida  atque 
ichorosa  exprimi  poterat.  Tenuissimis  cum  radi- 
cibus tumores  ossibus  pubis  et  ischii  adhaerentes 
duri,  torpidi,  quasi  scirrhosi  exstabant.  Ambitus 
cujusque  tumoris  fere  poli.  13,  latitudo  poli,  4|  at- 
que longitudo  poli.  7 erant,  Pedes  mulieris  cetc- 
roquin  non  firma  gaudentis  valetudine,  nullam  Ele- 
phantiasis praebuerunt  suspicionem;  labia  crassa 
atque  livida;  gingiva  pallida  tumidaque;  facies  co- 
lore lurido  atque  oculi  splendore  deleti;  appetitus 
quidem  depravatus,  digestio  autem  ciborum  bona 

Originem  morbi  Larrcy  caussis  Elephanuasin  pro- 
vocantibus contineri  existimabat.  Menses  huic  mu- 
lieri nunquam  apparuisse  memoratu  (lignum  est. 
Tumoris  quidem  exstirpationem  proposuit,  ob  tem- 
poris autem  angustias  non  perfecit.  Quum  remedia 
in  Elephantiasi  probata  adhibita  essent,  labia  ad 
statum  naturalem  rediebant,  tumores  partium  geni- 
talium emollescebant,  ulcera  ichorem  minus  foeti- 
dum secernebant  atque  forma  totius  corporis  ple- 
niore mulier  jam  gaudebat. 


CURRICULUM  VITAE. 


Natus  sum  ego  Carolus  Fridericus  Bcck- 

cae  conciniatore,  matre  e gente  En  geis,  quos 
duro  mihi  fato  jam  dudum  abreptos  graviter  lu- 

Rhedae,  Guestph.  oppido,  partim  in  schola  recto- 
rali  partim  privata.  Postea  in  gymnasium,  quod 
Hammonae  floret  directore  cel.  Kapp,  me  con- 
tuli, ubi  per  tres  annos  studiis,  quae  tractari  solent, 
operam  dedi,  atque  examine,  quod  in  universitatem 
abituris  subeundum  est,  superato,  almam  universi- 
tatem Rhenanam  petii.  Ibi  m.  April.  a.MDCCCXXV 
a rectore  magnifico  Aug.  Guil.  a Schlegel  nu- 
mero civium  academicorum  atque  a Cel.  Harless. 
t.  t.  decano,  facultati  medicae  adseriptus  sum. 

Hoscc  per  annos  philosophicarum  mcdicarum- 
que  doctrinarum  professores  summe  colendi  milii 
tradiderunt:  logicam  Cel.  van  Calkcr;  psycholo- 
giam  Cel,  Windischmann;  anthropologiam  Cel. 

Nasse ;{  physicen  Cei.  G.  Bischoff;  botaniceii 
univers.  Cei.  Nees  ab  Esenbeck  sen.,  pharma- 
ceuf.  Cei  Nees  ab  Esenbeick  juu;  Zoologiam 
Cei.  Goldfufs;  mineralogiain  Cei.  Noeggerath; 
encyclopediam  et  melbodologiam  artis  medicae, 
analomiam  comparatam  atque  physiologiam  genera- 
tionis et  foetus  Cei.  Mulier;  osteologiam  et  syn- 
desmologiam  Cei.  Web  er;  anatomiam  specialem 
Cei.  May  er;  pathologiam  et  therapiam  general. 
et  diaeteticen  Cei.  Harless;  physioligiam  homin. 
et  comparat.,  semioticcn,  therapiam  general.  et  spe- 
cial,  atque  morbos  psychicos  Cei.  Nasse;  artem 
obstetriciam  Cei.  Hayn;  doctrinam  de  instrumentis 
obstetriciis  Ccl.  Kilian;  materiam  medicam,  artem 
formulas  conscribendi,  medicinam  forensem  atque 
epizootias  Cei.  E.  Bischof;  pathologiam  et  thera- 
piam chirurg.,  de  fasciis  machinisque,  de  ossium 
fracturis  luxationibusque  atque  ophthalmialriccn 
Cei.  a Walth er. 

In  arte  cadavera  dissecandi  duces  mihi  fuerunt 
Cei.  May  er  et  Web  er;  in  exercitationibus  ob- 
stetriciis clinicis  per  annum  moderator  mihi  fuit 
Ccl.  Kilian;  clinicum  et  policlinicum  medicum 
per  duos  annos  adii,  directore  Cei.  Nasse;  clini- 
cum et  policlin.  chirurg.  et  ophthalmiatricum  Cck 
a Walth  er  per  annum  frequentavi. 

Quibus  viris  omnibus,  summe  de  me  meritis, 
maximas  habeo  semperque  habebo  gratias. 

Auctumno  praeterlapso  in  almam  hanc  litte- 

rarum  universitatem  Berolincnscm  profectus  a rec- 
tore magnifico  llegel  et  decano  spcctab.  Wagncr 
inter  medicinae  studiosos  receptus  sum. 

Jam  tentaminibus,  tum  philosophico  tum  me- 
dicis, nec  non  examine  rigoroso,  rite  superatis,  spero 
fore,  ut  dissertatione  thesibusque  publice  defensis, 
summi  in  medicina  et  chirurgia  honores  in  me  con- 
ferantur, 


THESES  DEFENDENDAE. 


i. 

Asthma  Miliari  atque  angina  membranacea 
non  idem  est  morbus . 


II. 

Medicus  venenis  non  utitur . 


III. 

Perforatio  vivi  quoque  infantis  interdum  est 
indicata. 

IV. 

\ 

Extractio  cataractae  ceteris  operationis  me- 
thodis praeferenda  est. 

V. 

Gangraena  amputationem  non  indicat 


